เทศบาลตำบลกองดิน

เทศบาลตำบลกองดิน เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 2 และบางส่วนของหมู่ที่ 1, 3–4, 6–8 ของตำบลกองดิน อำเภอแกลง จังหวัดระยอง เดิมมีฐานะเป็นสุขาภิบาลกองดินที่จัดตั้งขึ้นใน พ.ศ. 2536 วันที่ 9 เมษายน พ.ศ. 2536 แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 ปัจจุบันในเขตเทศบาลมีประชากร 4,838 คน

พื้นที่เทศบาลตำบลตั้งอยู่ทางทิศตะวันออกของอำเภอแกลง อยู่ห่างจากที่ว่าการอำเภอแกลงประมาณ 22 กิโลเมตร ศาลากลางจังหวัดระยองประมาณ 80 กิโลเมตร อยู่ห่างจากกรุงเทพมหานครประมาณ 205 กิโลเมตรตามถนนสุขุมวิท เขตพื้นที่เทศบาลตำบลกองดิน (และเขตพื้นที่ตำบลกองดินทั้งหมด) จะใช้รหัสไปรษณีย์จากที่ทำการไปรษณีย์นายายอาม เนื่องจากมีพื้นที่ใกล้เคียงกับที่ว่าการอำเภอนายายอาม ซึ่งระยะทางเพียง 7 กิโลเมตร

 อ้างอิง 

 แหล่งข้อมูลอื่น 

 เว็บไซต์เทศบาลตำบลกองดิน

กองดิน
กองดิน